CSP เชื่อปีหน้าเทิร์นอะราวด์ เล็งจับมือผู้รับเหมารายใหญ่บุก AEC
CSP เชื่อปีหน้ากลับมามีกำไรจากปีนี้คาดขาดทุน เตรียมทุ่ม 50 ลบ. ผุดสินค้าใหม่ เล็งจับมือผู้รับเหมารายใหญ่บุก AEC
29 ต.ค. 2558

บริษัท ซีเอสพี สตีลเซ็นเตอร์ จำกัด (มหาชน) หรือ CSP ระบุว่า บริษัทเชื่อว่าผลประกอบการปี 59 จะพลิกกลับมามีกำไร จากปีนี้ที่ยอมรับว่ายังคงมีผลขาดทุน โดยบริษัทมีแผนเดินหน้าปรับกลยุทธ์เน้นงานด้านวิศวกรรมและก่อสร้าง ทุ่มงบ 50 ล้านบาทผุดโปรดักส์ใหม่ ได้แก่ เหล็กสำหรับเสา 4G เหล็กสำหรับเสา LED เกรดพิเศษ ขนาดพิเศษ รองรับการขยายงานโครงสร้างพื้นฐานภาครัฐและภาคเอกชนทั่วประเทศ พร้อมเพิ่มมาร์จิ้นจากการขาย และลดต้นทุนการดำเนินการ โดยยังคงมาตราฐานการให้บริการลูกค้าเพื่อชดเชยและลดความเสี่ยงจากการผันผวนจากราคาเหล็กโลก รวมทั้งเตรียมจับมือผู้รับเหมารายใหญ่ของไทยเป็นพันธมิตรร่วมกันบุกตลาด AEC